מריו מנדז'וקיץ'

מריו מנדז'וקיץ' (בקרואטית: Mario Mandžukić; נהגה: [mâːrio mǎndʒukitɕ]; נולד ב-21 במאי 1986) הוא כדורגלן עבר קרואטי ששיחק בעמדות החלוץ והקיצוני. מנדז'וקיץ' נולד בסלבונסקי ברוד שביוגוסלביה. הוא עשה את צעדיו הראשונים בכדורגל במועדון הגרמני דיצינגן (Ditzingen). אחר כך הוא שב לעיר מולדתו ושיחק בקבוצה מארסוניה. בקיץ 2007, נקנה מנדז'וקיץ' על ידי הקבוצה דינמו זאגרב תמורת 1,300,000 אירו, כתחליף לכוכב הקבוצה אדוארדו דה סילבה שנמכר באותה שנה לארסנל. הוא סיים את העונה הראשונה שלו בדינמו עם 12 שערים ו-11 בישולים ב-29 משחקים, אך המשמעת שלו הייתה רופפת ביותר וקיבל שמונה כרטיסים צהובים. אחרי עונת 2008–2009, הציעה הקבוצה הגרמנית ורדר ברמן הצעה לקנייתו של מנדז'וקיץ' תמורת 12 מיליון יורו, אך ההצעה נדחתה על ידי דינמו זאגרב, בטענה שהתשלום עליו צריך להיות 15 מיליון יורו לפחות. ב-17 בספטמבר 2009, אחרי הפסדה של דינמו 0–2 לאנדרלכט הבלגית, נקנס מנדז'וקיץ' בסכום 100 אלף יורו עקב הופעה ירודה. זוהי הפעם הראשונה בה נקנס שחקן בדינמו. ב-14 ביולי 2010 נמכר מנדז'וקיץ' לקבוצה הגרמנית וולפסבורג. בשנת 2012 חתם מנדז'וקיץ' בבאיירן מינכן. ב-9 ביוני 2014, לאחר שתי עונות מרשימות במדי הקבוצה מבוואריה, כולל השער הראשון בניצחון הקבוצה בגמר ליגת האלופות 2013, הודיע מנדז'וקיץ' כי יעזוב את באיירן. ב-10 ביולי 2014 חתם באתלטיקו מדריד, סגנית אלופת אירופה, לארבע עונות. אתלטיקו שילמה עבורו 22 מיליון אירו, והוא הפך לשחקן השלישי היקר ביותר שנרכש על ידי המועדון. ב-22 ביוני 2015 חתם לארבע שנים ביובנטוס סגנית אלופת אירופה, עבור 19 מיליון אירו. ביובנטוס עבר הסבה לתפקיד הקשר השמאלי. ב -3 ביוני 2017 כבש את השער הראשון ליובנטוס בגמר ליגת האלופות, נגד ריאל מדריד, במספרת. שערו של מנז'וקיץ היה השער היחיד שכבשה יובנטוס במשחק אשר נגמר בסופו של דבר בתוצאה 1–4 לטובת ריאל מדריד שזכתה בגביע האלופות ה-12 שלה. ב-24 בדצמבר 2019 מנדזוקיץ' חתם בא-דוחייל מליגת העל הקטרית. מנדזוקיץ' עזב את הקבוצה ב-5 ביולי 2020. ב-19 בינואר 2021, לאחר חצי עונה ללא קבוצה, חתם מנדזוקיץ' במילאן מסרייה א' בהעברה חופשית. הוא עזב את מילאן בסיום עונת 2020/2021 עם 10 הופעות בלבד וללא שערים. ב-3 בספטמבר 2021 הודיע על פרישה ממשחק פעיל. ב-17 בנובמבר 2007 שיחק מנדז'וקיץ' את משחקו הראשון בנבחרת הקרואטית. ב-10 בספטמבר 2008, כבש מנדז'וקיץ' לראשונה במדי הנבחרת, במשחק בו הפסידה קרואטיה 1–4 לאנגליה. בשלב הבתים של יורו 2012, כבש צמד במשחק נגד אירלנד, והפך לכובש השישי הכי מהיר בהיסטוריית היורו – הוא כבש את שערו הראשון כבר בדקה השלישית. הוא השתתף עם קרואטיה במונדיאל 2014. מנדז'וקיץ' כבש צמד בניצחון בשלב הבתים 0–4 על קמרון. ב 11 ביולי 2018 במשחק חצי גמר המונדיאל כבש את שער הניצחון בהארכה במשחקה של קרואטיה נגד אנגליה, במשחק שהסתיים בתוצאה 1–2. בגמר מונדיאל 2018 כבש מנדז'וקיץ' שער עצמי לנבחרתו אך במחצית השנייה כבש שער לזכות נבחרתו כשחטף לשוער צרפת לוריס את הכדור מהרגליים, והבקיע. באוגוסט 2018 פרש מנבחרת קרואטיה, היה השני בדירוג המבקיעים של הנבחרת עם 33 שערים. עם דינמו זאגרב אליפות ליגת העל הקרואטית: 2007/08, 2008/09, 2009/10 הגביע הקרואטי: 2007/09, 2008/09 עם באיירן מינכן אליפות הבונדסליגה: 2012/13, 2013/14 הגביע הגרמני: 2012/13, 2013/14 ליגת האלופות: 2012/13 הסופר קאפ הגרמני: 2012 הסופר קאפ האירופי: 2013 אליפות העולם לקבוצות כדורגל: 2013 עם אתלטיקו מדריד הסופר קאפ הספרדי: 2014 עם יובנטוס אליפות הסרייה א': 2015/16, 2016/2017, 2017/2018, 2018/2019 הגביע האיטלקי: 2015/16, 2016/2017, 2017/2018 הסופר קאפ האיטלקי: 2015, 2018 תארים אישיים כדורגלן השנה של דינמו זאגרב: 2009 מלך השערים של ליגת העל הקרואטית: 2008/09 כדורגלן השנה בליגת העל הקרואטית: 2008/09 מלך השערים של יורו 2012 (בצוותא עם חמישה כדורגלנים נוספים) כדורגלן השנה בקרואטיה: 2012, 2013 ספורטאי השנה בקרואטיה: 2013 מדיה וקבצים בנושא מריו מנדז'וקיץ' בוויקישיתוף אתר האינטרנט הרשמי של מריו מנדז'וקיץ' מריו מנדז'וקיץ', ברשת החברתית אקס (טוויטר) מריו מנדז'וקיץ', ברשת החברתית אינסטגרם מריו מנדז'וקיץ', באתר Transfermarkt מריו מנדז'וקיץ', באתר Fussballdaten.de (בגרמנית) מריו מנדז'וקיץ', באתר Soccerway מריו מנדז'וקיץ', באתר WorldFootball.net מריו מנדז'וקיץ', באתר National Football Teams מריו מנדז'וקיץ', באתר FootballDatabase.eu מריו מנדז'וקיץ', באתר ESPN פרופיל המאמן, באתר Transfermarkt Mandzukic is now an Atlético(הקישור אינו פעיל, 5.9.2021), באתר הרשמי של אתלטיקו Mandzukic joins Juventus העברות בעולם, 19.1: אודגור רוצה לעזוב את ריאל מדריד, ליברפול ניסתה לבצע מחטף על אלאבה, באתר וואלה, 19 בינואר 2021